Lover (Live from Paris)

Lover (Live from Paris) on yhdysvaltalaisen laulaja-lauluntekijä Taylor Swiftin livealbumi vuodelta 2020. Swift esittää sillä kappaleita albumilta Lover (2019). Livealbumi nauhoitettiin Swiftin City of Lover -nimisessä konsertissa Pariisissa 9. syyskuuta 2019. 

Esitykset julkaistiin 17. toukokuuta 2020. Lover (Live from Paris) julkaistiin albumina aluksi vain Soundcloud-suoratoistopalvelussa. Soundcloud. Kappaleet lisättiin muihin suoratoistopalveluihin promosingleinä.

Albumi julkaistiin rajoitetun painoksen vinyylinä nimellä Lover (Live from Paris) ystävänpäivänä 14. helmikuuta 2023. Siitä julkaistiin uusi painos 7. tammikuuta 2025. Albumi nousi tuolloin Yhdysvalloissa Billboard 200 -listan kakkossijalle. Helmikuussa se nousi Britannian albumilistan ykköseksi.

Konsertti

City of Lover -konsertti pidettiin Pariisin Olympia-teatterissa 9. syyskuuta 2019. Sillä markkinoitiin Swiftin uusinta albumia Lover, joka oli julkaistu elokuussa 2019. Konsertissa oli yleisöä 2 000 henkeä. Liput oli arvottu albumin ostaneiden fanien kesken.

Konsertin ohjelmaan kuului yhteensä 16 kappaletta, joista puolet oli albumilta Lover. Kappaleet ”The Man”, ”Death by a Thousand Cuts” ja ”Cornelia Street” esitettiin ensimmäistä kertaa. Swift esitti osan kappaleista akustisesti soolona ja osan yhtyeensä kanssa. Lover-albumin kappaleiden lisäksi konsertissa esitettiin vanhempia kappaleita. 

Konsertti jäi ainoaksi Lover-albumiin liittyväksi konsertiksi (lukuun ottamatta Swiftin festivaaliesiintymisiä vuonna 2019). Vuodelle 2020 suunniteltu kiertue Loverfest jouduttiin perumaan koronapandemian takia.  North by Northwestern 25.5.2020.

Julkaisu
Konsertti näytettiin Yhdysvalloissa ABC-televisiokanavalla nimellä City of Lover 17. toukokuuta 2020. Se oli tämän jälkeen saatavilla Disney+- ja Hulu-suoratoistopalveluissa. Kappaleet lisättiin suoratoistopalveluihin samana päivänä. Kappaleet julkaistiin Soundcloud-palvelussa live-albumina Lover (Live from Paris). Ne julkaistiin muissa suoratoistopalveluissa promosingleinä. Kappaleen ”The Man” liveversio oli julkaistu jo ennen muita kappaleita 18. helmikuuta 2020.

Ohjelmassa ja livealbumilla oli mukana konsertin kappalelistasta vain Lover-albumin kappaleet. Tämä saattoi johtua Swiftin ja hänen entisen levy-yhtiönsä välisistä kiistoista. Swift sanoi marraskuussa 2019, että levy-yhtiö ei antanut hänen esittää vanhoja kappaleitaan televisiossa ennen kuin sopimuksen vaatima aika uusien versioiden tekemiseen oli umpeutunut. 

Albumi Lover (Live from Paris) julkaistiin vinyylilevynä ystävänpäivänä 14. helmikuuta 2023. Albumiin kuului vaaleanpunainen ja sininen sydämenmuotoinen levy. Vinyylistä otettiin rajoitettu 13 000 kappaleen painos. Siitä julkaistiin uusi 161 000 kappaleen painos tammikuussa 2025. Swift julkaisi lisäksi albumin digitaalisena latauksena omassa nettikaupassaan.

Kaupallinen menestys
Lover (Live from Paris) nousi Yhdysvalloissa maaliskuussa 2023 vinyylilistan kärkeen ja Billboard 200 -listan sijalle 58. Swiftistä tuli samalla ensimmäinen artisti Princen jälkeen, jolla oli albumilistalla kymmenen albumia samaan aikaan. Albumi nousi lisäksi Britannian albumilistan sijalle 90. Official Charts 2/2023. 

Albumi nousi Billboard 200 -listan kakkossijalle uuden painoksen julkaisun jälkeen vuonna 2025. Vinyylipainos myytiin loppuun muutamassa tunnissa. Albumia myytiin 202 500 kappaletta digitaaliset albumit mukaan lukien. Vinyylejä myytiin 161 000 kappaletta. Albumista tuli eniten vinyylejä myynyt livealbumi vuoden 1991 jälkeen, jolloin vinyylimyyntiä alettiin seurata erikseen.

Helmikuussa 2025 albumi nousi Britannian albumilistan ykköseksi. Swiftistä tuli samalla eniten Britannian listaykköseksi nousseita albumeja kerännyt naisartisti. Lover (Live from Paris) oli hänen 13. albuminsa listan kärjessä. Edellinen ennätys oli Madonnalla. Albumi oli lisäksi listan sijalla 2 Irlannissa ja sijalla 14 Australiassa. Australian Recording Industry Association 2/2025.

Kappaleet

 Digitaalisen latauksen bonuskappaleena oli kappale ”False God”, ”I Think He Knows” tai ”Paper Rings”.
 Bonuskappaleet olivat liveversioita The Eras Tour -kiertueelta. Ne olivat tarjolla rajoitetun ajan.

Muusikot
 Taylor Swift – laulu, piano, kitara, tuotanto
 David Cook – koskettimet, yhtyeen johtaja
 Max Bernstein – kitara, koskettimet
 Mike Meadows – kitara, koskettimet
 Paul Sidoti – kitara
 Amos Heller – basso
 Matt Billingslea – rummut
 Kamilah Marshall – taustalaulu, taustalaulajien johtaja
 Melanie Nyema – taustalaulu, taustalaulajien johtaja
 Eliotte Woodford – taustalaulu
 Jeslyn Gorman – taustalaulu
 Christopher Rowe – äänitys, miksaus
Taylor Swift: City of Lover Concert. Televisio-ohjelma. Ohjaus Dan Massie. American Broadcasting Company 2020.

 Listasijoitukset 
2023Maa ja listaKorkein sija Australia (ARIA Charts, vinyylialbumit) ARIA Charts 2/20236 Iso-Britannia (Britannian albumilista)90 Skotlanti (OCC) Official Charts 2/20239 Yhdysvallat (Billboard 200)58 Yhdysvallat (Billboard, vinyylialbumit)1

2025Maa ja listaKorkein sija Australia (ARIA Charts)14 Irlanti (OCC)2 Iso-Britannia (Britannian albumilista)1 Skotlanti (OCC)Official Scottish Albums Chart 14 February 2025 - 20 February 2025 Official Charts 2/20231 Yhdysvallat (Billboard 200)2

Julkaisuhistoria
 Alue Päivämäärä Formaatti Levy-yhtiö Lähde Useita 17. toukokuuta 2020 Suoratoisto (Soundcloud) Republic Records  14. helmikuuta 2023 Vinyyli  7. tammikuuta 2025 Vinyyli (2. painos)  Yhdysvallat 16. tammikuuta 2025 Digitaalinen lataus 

Katso myös
 Lover
 City of Lover

Lähteet

Aiheesta muualla
Lover (Live from Paris) Discogs-sivustolla
Lover (Live from Paris) AllMusic-sivustolla

Luokka:Taylor Swiftin konserttitallenteet
Luokka:Vuoden 2020 konserttitallenteet